Kalanetika
Kalanetika je späť!
Kalanetika je najefektívnejší a najrýchlejší spôsob získania krásnej
a pružnej postavy za veľmi krátky čas. Viditeľné výsledky prináša už po
10 hodinách cvičenia!
Kalanetika je vhodná pre ženy i mužov každého veku. Je vhodná pre tých, ktorí uprednostňujú pomalšiu, ale zároveň mimoriadne efektívnu formu cvičenia s veľmi rýchlymi a viditeľnými výsledkami.
Množstvo ľudí trápi stuhnuté a skrátené svalstvo – na rozdiel od posilňovacích tréningov kalanetika svalové napätie znižuje. Cvičí sa len váhou vlastného tela malými a miernymi pohybmi rôznych svalových skupín, ktoré sú však vykonávané veľmi dôsledne a s vysokým počtom opakovaní. Kalanetiku ocenia ľudia so zdravotnými problémami, odstraňuje bolesti stuhnutej šije, chrbta, kĺbov, odporúča sa na vytvarovanie a posilnenie tela, výrazne napomáha správnemu držaniu tela a celkovo pozitívne ovplyvňuje psychický stav.
Ak chcete z cvičenia odchádzať s telom príjemne natiahnutým, vystretým a plní energie, vyskúšajte Kalanetiku. Kto ju raz cvičil, nedá na ňu dopustiť 🙂